**Paplašināto tēžu (zinātnisko rakstu) noformēšanas prasības**

# Norādījumi autoriem

**Rakstu krājums „Smilts un Stikli”**

*Valsts pētījumu programmas noslēgumam tiek gatavots zinātnisko rakstu krājums (kolektīva monogrāfija) par tematiku, kas aptver Latvijas zemes dzīles, to noderīgās īpašības, pētījumu metožu attīstību, bet akcentētas tieši jaunās tehnoloģijas un produkti, kas ļauj no zemes dzīlēm iegūt augstvērtīgus materiālus un produktus ar augstu pievienoto vērtību.* ***Vienlaicīgi******gaidīti zinātniskie raksti par smilts un smiltsiežu pētījumiem, stikla materiāliem un pārklājumiem, pētījumi par smilšu augsnēm un to nozīmi dažās lauku saimniecības nozarēs, smilts augšņu veģetāciju, smilts un stikla izmantošanu mākslā, kā arī citās ar simpozija tematiku saistītās jomā.***

**Kopsavilkums** – angliski, angļu valodā iesniegtiem rakstiem – latviski. Ietver raksta nosaukuma tulkojumu un svarīgāko rakstā. Kopsavilkuma garums nepārsniedz 500 zīmes ar atstarpēm. Iesniedzams uz atsevišķas lapas, kas pievienojama raksta tekstam.

**Atslēgas vārdi** – līdz 5, nedrīkst atkārtot raksta virsrakstā iekļautos vārdus.

**Raksta struktūra** – tiek ieteikts vadīties pēc tradicionālas struktūras: ievads, materiāli un metodes, rezultāti, diskusija, secinājumi.

**Raksta teksts** jāiesniedz elektroniskā formā *MS* *Word* (97 un jaunākas versijas) formātā, lietojot *Times New Roman* (*Unicode)* vai savietojamus burtus ar 1,5 intervālu starp rindām.

Teksts jāraksta 1 slejā, lapas izmērs (formāts) A4, rakstzīmju izmērs 12.

Teksta laukuma attālums no lapas labās un kreisās malas 25 mm, no augšējās un apakšējās malas 20 mm.

Raksta apjoms ir līdz 10 lappusēm (unikāliem datu un atklājumu ziņā – līdz 12), drīkst pievienot augstvērtīgi noformētus attēlus un tabulas (JPEG vai PNG formātā). Attēli, tsk. Excel veidotie netiek ietveri sēru noformējumā (rāmītī), uz asīm ir skaidri norādītas mērvienības. Attēlu izmēriem ir nozīme (fotogrāfijām nedrīkst būt zemāki par 300 KBt)- izdevums būs melnbalts un tādēļ kontrastainība ir ļoti svarīga. Ievietotās tabulas un attēli ir jāskaidro, jākomentē nākamajā rindkopā aiz atbilstošā attēla vai tabulas.

Tabulas, attēli un to paskaidrojošais teksts (leģenda) ir jāievieto tieši tekstā.

Redakcijas padome vērtēs iesniegtos rakstus un pēc anonīmas recenzijas sniegs autoram atbildi par raksta akceptu, nepieciešamajiem labojumiem vai raksta noraidīšanu. Visi nepieciešamie labojumi autoram veicami 7 dienu laikā vai tiks noraidīti publicēšanai šajā izdevumā.

**Iesniegšanas termiņš** – ***2017. gada 30. janvāris.*** Nepieņemtie raksti tiks nosūtīti autoriem atpakaļ un tos pārstrukturētus var iesniegt atkārtoti līdz 2017.gada 15. martam – LU rakstu krājumam "Zemes un Vides zinātņu sērija" – norādījumus autoriem skatīt: <http://www.geo.lu.lv/petnieciba/lurzvs/>

**Sagatavotie raksti iesniedzami tikai elektroniski un nosūtāmi uz:** [**agnese.kukela@lu.lv**](mailto:agnese.kukela@lu.lv)